62024CO0149_INF
Digriet tal-Qorti tal-Ġustizzja (It-Tmien Awla) tat‑12 ta’ Diċembru 2024 –United Media Services
(Kawża C‑149/24)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tista’ tiġi dedotta kjarament mill-ġurisprudenza – Artikolu 4(3) TUE – Awtonomija proċedurali – Prinċipji ta’ ekwivalenza u ta’ effettività – Ċertezza legali – Dritt għal rimedju effettiv – Deċiżjoni definittiva ta’ qorti nazzjonali li tirriżulta inkompatibbli ma’ sentenza sussegwenti tal-Qorti tal-Ġustizzja – Deċiżjoni ta’ qorti kostituzzjonali li tikkonstata l-inkompatibbiltà mal-Kostituzzjoni tal-Istat Membru kkonċernat ta’ dispożizzjoni tad-dritt nazzjonali li abbażi tagħha tkun ingħatat sentenza – Talba għal reviżjoni – Termini ta’ dekadenza differenti”
1.
Domandi preliminari – Risposta li ma tħalli ebda dubju raġonevoli – Risposta li tista’ tiġi dedotta kjarament mill-ġurisprudenza – Applikazzjoni tal-Artikolu 99 tar-Regoli tal-Proċedura
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 99)
(ara l-punti 20 u 21)
2.
Dritt tal-Unjoni Ewropea – Effett dirett – Drittijiet individwali – Salvagwardja mill-qrati nazzjonali – Rikors ġudizzjarju – Prinċipju ta’ awtonomija proċedurali – Osservanza tal-prinċipji ta’ ekwivalenza u ta’ effettività – Terminu ta’ dekadenza ta’ xahar għall-preżentata ta’ rikors għal reviżjoni – Ammissibbiltà – Dritt nazzjonali li jipprevedi terminu ta’ dekadenza ta’ tliet xhur għall-preżentata ta’ rikors għal reviżjoni ta’ deċiżjoni ġudizzjarja adottata abbażi ta’ dispożizzjoni nazzjonali sussegwentement iddikjarata antikostituzzjonali – Assenza ta’ rilevanza
(Artikolu 4(3) TUE; Artikolu 267 TFUE)
(ara l-punti 25 sa 29, 31 u d-dispożittiv)
3.
Dritt tal-Unjoni Ewropea – Effett dirett – Drittijiet individwali – Salvagwardja mill-qrati nazzjonali – Rikors ġudizzjarju – Prinċipju ta’ awtonomija proċedurali – Osservanza tal-prinċipji ta’ ekwivalenza u ta’ effettività – Terminu ta’ dekadenza ta’ xahar għall-preżentata ta’ rikors għal reviżjoni – Ammissibbiltà – Ebda effett fuq il-possibbiltà li tiġi stabbilita r-responsabbiltà tal-Istat Membru minħabba d-deċiżjoni ta’ qorti li tiddeċiedi fl-aħħar istanza
(Artikolu 4(3) TUE; Artikolu 267 TFUE)
(ara l-punt 30)
Dispożittiv
L-Artikolu 4(3) TUE, moqri fid-dawl tal-prinċipji ta’ ekwivalenza, ta’ effettività u ta’ ċertezza legali, għandu jiġi interpretat fis-sens li ma jipprekludix leġiżlazzjoni nazzjonali li tipprevedi li rikors għal reviżjoni ta’ deċiżjoni ġudizzjarja definittiva li tkun tikkonstata ksur tad-dritt tal-Unjoni għandu jiġi ppreżentat fi żmien xahar mill-komunikazzjoni ta’ din id-deċiżjoni, filwaqt li rikors għal reviżjoni li jallega li d-deċiżjoni ġudizzjarja definittiva inkwistjoni tkun ġiet adottata abbażi ta’ dispożizzjoni nazzjonali li n-nuqqas ta’ kostituzzjonalità tagħha jkun ġie sussegwentement ikkonstatat permezz ta’ deċiżjoni tal-Qorti Kostituzzjonali tal-Istat Membru kkonċernat, jista’ jiġi ppreżentat fi żmien tliet xhur mill-pubblikazzjoni ta’ din id-deċiżjoni fil-ġurnal uffiċjali ta’ dan l-Istat Membru, inkwantu l-konsegwenzi konkreti ta’ din il-konstatazzjoni ta’ nuqqas ta’ kostituzzjonalità jkunu jirriżultaw direttament mill-imsemmija deċiżjoni tal-Qorti Kostituzzjonali.